grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/19-01/35

URBROJ: 2140/01-08/1-19-2

Krapina, 02. prosinca 2019.

Upravni odjel za prostorno uređenje, gradnju i zaštitu okoliša Krapinsko-zagorske županije na temelju članka 31. stavka 7. Zakona o zaštiti prirode (“Narodne novine” broj 80/13, 15/18, 14/19), daje sljedeću

INFORMACIJU

o zahtjevu za provođenje postupka Glavne ocjene prihvatljivosti za ekološku mrežu za zahvat održavanja nerazvrstane ceste Radoboj – Strahinje (planinarski dom)

1. **Tijelo nadležno za provedbu postupka**: Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina
2. **Nositelj zahvata:** Općina Radoboj, Radoboj 8, Radoboj
3. **Pravni temelj postupka:** Odredbe članka 25., 29., 31., 32., 33., 38.a, 41., 42., 43., 43.a, 44., 175. i 177. Zakona o zaštiti prirode (“Narodne novine” broj 80/13, 15/18, 14/19)
4. **Zahtjev** za provođenje Glavne ocjene prihvatljivosti zahvata za područje ekološke mreže sadrži sve elemente prema odredbi članka 31. stavka 1. – 4. Zakona o zaštiti prirode. Zahtjevu je priložena Studija o ocjeni prihvatljivosti zahvata održavanja nerazvrstane ceste Radoboj – Strahinje (planinarski dom) za ekološku mrežu koju je izradio ovlaštenik GEONATURA d.o.o. za stručne poslove zaštite prirode iz Zagreba u studenom 2019. godine
5. **Lokacija zahvata:** Predmetni zahvat se planira na prostoru Krapinsko-zagorske županije, u općini Radoboj. Trasa postojeće nerazvrstane ceste počinje u naselju Radoboj, prolazi kroz nekoliko zaselaka Općine Radoboj (Crneki, Donji Kamenečki, Gornji Kamenečki). Nakon zaseoka Gornji Kamenečki šumskim područjem vodi dalje šumska cesta do planinarskog doma na Strahinjčici.
6. **Sažeti opis zahvata:** Postojeća cesta ukupne duljine 4135,1 m je dijelom asfaltirana, dijelom ima makadamski zastor, a u vršnom dijelu trase je izvedena kao šumska cesta bez završnog zastora. Postojeća širina ceste je od 1.5 m u najužem dijelu do 3–3.5 m u najširem dijelu. Predmetnim zahvatom planirano je proširenje postojeće ceste na 4.0 metara. Na mjestima proširenja potrebno je urediti temeljno tlo mehaničkim zbijanjem. Na mjestima na kojima se izvodi proširenje i na kojima se cesta nalazi u nasipu ili zasjeku potrebno je izraditi nasip od kamenog materijala. Konstrukcija ceste obuhvaća izradu nosivog sloja, izradu bitumeniziranog nosivog sloja, izradu i ugradnju asfaltne mješavine na principu asfalt-beton, izradu strmih betonskih rubnjaka i izvedbu oborinske odvodnje.
7. **Sažeti podaci o ekološkoj mreži:** Prema Uredbi o ekološkoj mreži i nadležnostima javnih ustanova za upravljanje područjima ekološke mreže („Narodne novine“ broj“ 80/19) dio zahvata (dionica predmetne ceste u duljini od 2779, 5 metara) se planira unutar područja ekološke mreže, Područja očuvanja značajnog za vrste i stanišne tipove HR2001115 Strahinjčica
8. **Način sudjelovanja javnosti:** Javnost i zainteresirana javnost moći će se uključiti u postupak nakon objavljivanja Obavijesti o javnoj raspravi na internetskoj stranici Krapinsko-zagorske županije (www.kzz.hr) i u tisku te nakon stavljanja Studije o ocjeni prihvatljivosti predmetnog zahvata za ekološku mrežu na javni uvid. Ovaj Upravni odjel objavit će na internetskim stranicama županije Izvješće o javnoj raspravi i Rješenje doneseno u postupku Glavne ocjene.

**P R O Č E L N I K**

mr.sc. Stjepan Bručić, dipl.ing.građ.